
Aplinkos ministerija teikia išvadoms gauti Lietuvos Respublikos aplinkos ministro įsakymo „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“ projektą (toliau – projektas). 
Projekto tikslas – nustatyti slėptuvių, kolektyvinės apsaugos statinių ir priedangų projektavimo ir įrengimo reikalavimus. Projektas parengtas įgyvendinant Lietuvos Respublikos statybos įstatymo 8 straipsnio 1 dalies 1 punkto ir 5 dalies, Lietuvos Respublikos krizių valdymo ir civilinės saugos įstatymo 28 straipsnio 8 dalies ir Lietuvos Respublikos Vyriausybės 2022 m. gruodžio 29 d. nutarimo Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“ 5.1 papunkčio nuostatas. 
Projektas neperkelia ir neįgyvendina Europos Sąjungos teisės aktų. Projektui įtraukti į teisės sistemą nereikės priimti kitų teisės aktų. 
Projektas neprieštarauja Aštuonioliktosios Lietuvos Respublikos Vyriausybės programai, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XIV‑72 „Dėl Aštuonioliktosios Lietuvos Respublikos Vyriausybės programos“.
Projektas atitinka Lietuvos Respublikos teisėkūros pagrindų įstatymo reikalavimus. Projekte nepateikiama naujų sąvokų ir sąvokas įvardijančių terminų, todėl projektas nevertintinas Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka. 
Vadovaujantis Numatomo teisinio reguliavimo poveikio metodikos, patvirtintos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“ nuostatomis, atliktas projekto numatomo teisinio reguliavimo poveikio vertinimas.
Atliktas projekto antikorupcinis vertinimas.
Projektas skelbiamas Lietuvos Respublikos Seimo kanceliarijos teisės aktų informacinėje sistemoje (TAIS).
Prašome derinančių institucijų atkreipti dėmesį į joms pagal kompetenciją priskirtinus ir projekte reglamentuotinus aspektus (pvz., sveikatos, higieninių sąlygų užtikrinimo, gaisrinės saugos, pritaikymo neįgaliesiems ir pan.) ir be kitų siūlymų pateikti siūlymus, kuriais būtų užtikrintas tinkamas slėptuvių, kolektyvinės apsaugos statinių ir priedangų funkcionavimas. Pastabas, pasiūlymus dėl projekto nuostatų prašome teikti iki 2024 m. sausio 8 d. įskaitytinai. Atkreipiame dėmesį, kad parengtam įsakymo projektui, paskelbtam TAIS, pastabos ir pasiūlymai turi būti teikiami tik per šią informacinę sistemą. Negavus argumentuotų pastabų ir pasiūlymų iki nustatytos datos, bus laikoma, kad projektui pritarta.
Projekto rengimą kuruoja Aplinkos ministerijos Statybos ir būsto politikos grupės (vadovas – Dainius Čergelis, tel. 8 616 98 137, el. p. dainius.cergelis@am.lt; vyresn. patarėja – Aleksandra Černiauskienė, tel. 8 695 64 684, el. p. aleksandra.cerniauskiene@am.lt) patarėjas Marius Rimkevičius (tel. 8 620 61 681, el. p. marius.rimkevicius@am.lt). 
PRIDEDAMA: 
. Aplinkos ministro įsakymo projektas ir reglamento projektas, 18 lapų;
. Numatomo teisinio reguliavimo poveikio vertinimo pažyma, 2 lapai;
. Antikorupcinio vertinimo pažyma, 5 lapai.



Aplinkos viceministrė	Daiva Matusevičė





































M. Rimkevičius, tel. 8 620 61 681, el. p. marius.rimkevicius@am.lt





. Lietuvos Respublikos Seimo kanceliarija
. Ekonomikos ir inovacijų ministerija
. Energetikos ministerija
. Finansų ministerija
. Krašto apsaugos ministerija
. Kultūros ministerija
. Socialinės apsaugos ir darbo ministerija
. Susisiekimo ministerija
. Sveikatos apsaugos ministerija
. Švietimo, mokslo ir sporto ministerija
. Teisingumo ministerija
. Užsienio reikalų ministerija
. Vidaus reikalų ministerija
. Žemės ūkio ministerija
. Lietuvos kalėjimų tarnyba
. Lietuvos Respublikos vadovybės apsaugos tarnyba
. Muitinės departamentas prie Lietuvos Respublikos finansų ministerijos
. Policijos departamentas prie Lietuvos Respublikos vidaus reikalų ministerijos
. Priešgaisrinės apsaugos ir gelbėjimo departamentas prie Vidaus reikalų ministerijos
. Radiacinės saugos centras
. Valstybės sienos apsaugos tarnyba prie Lietuvos Respublikos vidaus reikalų ministerijos
. Valstybinė atominės energetikos saugos inspekcija
. Valstybinė maisto ir veterinarijos tarnyba
. Viešojo saugumo tarnyba prie Vidaus reikalų ministerijos
. Valstybinė teritorijų planavimo ir statybos inspekcija
. Lietuvos projektavimo įmonių asociacija
. Lietuvos architektų rūmai
. Lietuvos statybininkų asociacija
. Lietuvos nekilnojamojo turto plėtros asociacija
. Projektų ekspertizės ir gaisro saugos įmonių asociacija
. Lietuvos statybos inžinierių sąjunga
. Lietuvos savivaldybių asociacija
. Turto bankas
. Specialiųjų tyrimų tarnyba

